da da de fr de da eo sv da da id eo sv da da de da fr da de da da sv da ro sv da da da da da da ca da ro da en da en da en da en da da de da da sv sv da da da ca da da da et da en da en nb en sv en da en da da de da nb da sv da da da da da da da da da da da da da ca da da da en da da da de da da nb da en en da en da da en nb da da sv da da sv da da da da da da da da da ca da da da en da da da da da da en da da da da da da da nl da da da da fr nl da nb ca eu sv da en da eo sv da da da en en en
Webinar: Madkundskab i grundskolen - Madkulturen
Kom med til lanceringen af Madkulturens nyeste undersøgelse om madkundskab i grundskolen.
Hvorfor oplever flere madkundskabslærere, at kompetencer, tid og faciliteter ikke altid er tilstrækkelige? Det kommer årets nationale, faglige undersøgelse med nogle bud på, som vi præsenterer og debatterer på dette webinar.
Madkundskabsfaget har høje ambitioner og skal følge med tiden. Der er samtidig mange forskellige opfattelser og myter omkring fagets status, muligheder og udfordringer i praksis.
På webinaret kan du bl.a. høre:
Resultaterne fra Madkulturens nye nationale, faglige undersøgelse om madkundskab i grundskolen
Et ekspertpanel debattere, hvordan kommer vi i mål med fagets ambitioner og potentiale.
Webinaret blev afholdt 23. maj 2022.
Tomas Nagel, madkundskabslærer, Tølløse Skole
Majbritt Pless, madkundskabslektor, Læreruddannelsen Odense
Judith Kyst, direktør i Madkulturen
Hannibal Hoff, videnskonsulent i Madkulturen
Webinar: Danskernes måltidsvaner Webinar: Bæredygtige madvaner Webinar: Ungdomsliv og madspild
Få de nyeste tal og indsigter om danskernes mad- og måltidsvaner fra denne optagelse fra lanceringen af Madkultur21. Her gennemgår vi hovedresultaterne og debatterer dem med aktører fra forskellige dele af fødevaredanmark.
Det fælles måltid er blevet vigtigere for danskerne i kølvandet på coronapandemien. Flere vægter samværet om maden højt, og færre foretrækker at spise alene. Alligevel sidder 1.2 mio. voksne stadig alene ved aftensbordet. De spiser mere usundt, får mere takeaway og er oftere ensomme.
På webinaret tegner vi tendenserne klart op. Du bliver klogere på alt fra de sociale rammer om måltidet til snacking, convenience og kødforbrug. Derefter debatterer vi, hvordan gode måltidsfællesskaber kan understøttes af initiativer fra forskellige brancher.
Webinaret blev optaget i Industriens Hus 1. december 2021.
Se optagelse af webinaret her
Judith Kyst, direktør i Madkulturen
Leif Nielsen, branchedirektør i DI Fødevarer
Tomas Pietrangeli, koncernchef i Dagrofa
Ghita Parry, formand for Kost- og Ernæringsforbundet
Trine Hahnemann, kok og madskribent, Hahnemanns Køkken
Hannibal Hoff, videnskonsulent i Madkulturen
Naja Buono Stamer, Programleder i Madkulturen
Webinar: Bæredygtige madvaner – hvordan flytter vi forbrugernes adfærd?
Fødevareforbruget udgør ca. 20 pct. af den samlede klimabelastning for en dansk forbruger. Men hvad skal der til for at ændre vores madvaner?
Indsigt i forbrugernes måde at lave mad på er afgørende, hvis danskernes madvaner og fødevareforbrug skal ændres. Madkulturens arbejde med adfærdsændringer ift. mad tager udgangspunkt i en inddeling af forbrugerne i forskellige ’madlavningstyper’. De er centrale, hvis man vil arbejde med at omlægge vores fødevareforbrug i en mere bæredygtig retning.
På webinaret bliver du klogere på…
De fire madlavningstyper, som forbrugere i Danmark kan inddeles i – og hvordan den madlavningstype, man er, påvirker ens mad- og indkøbsvaner
Hvordan efterspørgslen på bæredygtige fødevarer kan styrkes blandt de forskellige madlavningstyper
Hvilke barrierer og muligheder der er for at påvirke danskerne til et mere bæredygtigt fødevareforbrug
Hvordan forbrugerne kan hjælpes til at justere deres adfærd og træffe mere bæredygtige og klimavenlige valg, når de køber fødevarer
På webinaret får du også præsenteret indsigter fra Madkulturens helt nye undersøgelse, ”Fremtidens bæredygtige oksekødsforbrug”, der lanceres på dagen. Rapporten stiller skarpt på, hvordan de fire madlavningstypers holdning til fødevarer og madlavningsvaner skaber både barrierer og muligheder for et mere for et bæredygtigt forbrug af oksekød.
Hør også et panel af fødevareaktører fra tænketanken Madtanken give deres bud på, hvad der skal til for at rykke danskernes madvaner i en klimavenlig retning. Du kan bl.a. høre indlæg fra kok og madskribent Trine Hahnemann, CSR-chef i Coop Thomas Roland og adm. direktør i Søris Jan Algreen. Webinaret styres af Judith Kyst, direktør i Madkulturen.
Dette webinar er for dig, der…
Er interesseret i, hvordan din virksomhed kan øge omsætningen af bæredygtige og klimavenlige fødevarer
Arbejder med bæredygtig omstilling og ønsker at rykke forbrugerne
Vil have indblik i danskernes holdninger og handlinger til madlavning og bæredygtige og klimavenlige fødevarer
Webinaret blev afholdt den 9. juni 2021.
Se optagelse af webinaret her
Judith Kyst, Direktør i Madkulturen
Judith er direktør for Madkulturen og har i ti år stået i front for organisationen der arbejder for at skabe bedre mad til alle.
Hannibal Hoff, Videnskonsulent i Madkulturen
Hannibal bidrager med viden og analyser i Madkulturens projekter, og har været ansvarlig for rapporten ‘Fremtidens bæredygtige oksekødsforbrug’.
Naja Buono Stamer, Programleder i Madkulturen
Naja har stor viden om de danske forbrugere og er ansvarlig for Madkulturens samarbejder med kommercielle partnere.
Thomas Roland, CSR-Chef i Coop
Thomas har siden 2013 været CSR chef i Coop, hvor han bl.a. har stået i spidsen for udviklingen af Coops klimaberegner.
Trine Hahnemann, Kok og madskribent, Hahnemanns Køkken
Trine er direktør og ejer af Hahnemanns Køkken. Herudover har hun udgivet mere end ti kogebøger.
Jan Algreen, Adm. direktør i Søris
Jan er administrerende direktør for Søris, der er en familievirksomhed, som igennem næsten 30 år har dyrket økologiske grøntsager på gården i Nordsjælland.
Webinar: Ungdomsliv og madspild
7 ud af 10 unge i alderen 18-24 år bekymrer sig om klimaet. En større andel af unge handler på den bekymring, fx ved at spise mindre kød, end den øvrige befolkning. Alligevel har de unge danmarksrekord i madspild. Hvorfor? Og hvad kan der gøres?
På webinaret præsenteres indsigter fra en helt ny undersøgelse af unges madvaner, der udgives på dagen. Undersøgelsen ser på, hvorfor mælken ofte ender i vasken i stedet for over havregrynene.
På webinaret stiller Madkulturen skarpt på:
Hvad skaber madspild hos de unge – og hvilken betydning har de unges madvaner, madkompetencer og hverdagsliv?
Hvad vægter unge, når de køber ind – og hvilken roller spiller budget, fornuft og lyst for unges madspild?
Hvordan kan man arbejde med adfærd og unges hverdagsliv, hvis det skal lykkes at mindske unges madspild?
Du får en præsentation af rapportens centrale pointer og hører en af de unge, der har deltaget i undersøgelsen, give sit perspektiv på madvaner og ungdomsliv. Hør også om Madkulturens madspildsprojekt, hvor unge underviser unge i, hvordan de kan undgå madspild. Og så fortælles der om, hvilken rolle detailhandlen kan spille, når det kommer til undgå madspild.
Undersøgelsen og projektet er støttet af Salling Fondene.
Dette webinar er for dig, der…
Arbejder med fødevarer, bæredygtighed og/eller madspild
Ønsker at blive klogere på den unge målgruppe, deres indkøbs- og madvaner samt madspild
Søger inspiration til, hvordan man som organisation, virksomhed, fond eller rådgiver kan udvikle løsninger til at hjælpe unge med at mindske madspild
Webinaret blev afholdt d. 25. maj 2021.
Se optagelse af webinaret her
Judith Kyst, Direktør i Madkulturen
Judith er direktør for Madkulturen og har i ti år stået i front for organisationen der arbejder for at skabe bedre mad til alle.
Rasmus Dalsgaard, Programleder i Madkulturen
Rasmus er ansvarlig for Madkulturens arbejde med bæredygtighed og undervisning, herunder projektet Madglæde – Mindre madspild blandt unge.
Ann Brandt, Senior Project Manager, Public Affairs, CSR, Salling Group
Ann Brandt har været syv år i Salling Group, hvor hun arbejder med kommunikation og CSR, bl.a. indenfor madspildsdagsordenen.
Rikke Kvist Wulff, Videnskonsulent i Madkulturen
Rikke bidrager med viden og analyser i Madkulturens projekter og er ansvarlig for undersøgelsen ‘Unges indkøbs -og madvaner’.
Anja Philip, Formand i Forbrugerrådet Tænk
Anja har siden 2012, som formand for Forbrugerrådet Tænk, stået i spidsen for at sikre forbrugernes rettigheder og vilkår.
Madkulturen er en selvejende videns- og forandringsinstitution under Ministeriet for Fødevarer, Landbrug og Fiskeri.
Madkulturens vision er ’Bedre mad til alle’. Det løfte fortæller, hvorfor Madkulturen er sat i verden – nemlig at gøre bedre råvarer, madlavning og måltider tilgængelige for alle uanset alder, indkomst, social baggrund og geografisk placering. ​ ​
EAN: 5798 000 877 900
Follow a manual added link
Copyright Madkulturen 2019 © Produceret af Kathart Interactive